थांनाय बोसोरनैसोनिफ्राय गोबां पान मसला रोखोमनि मुवाफोरखौ आसामनि गोबां जायगाफोराव बाहायनाय नुनो मोननाय जायो । बेफोर मुवाफोरनि फारसे जाखांफुनाय लाइमोनफोरजों लोगोसे उन्दै बैसोनि गथ’फोरनि गोसो बोनायखौ नुनो मोनो। गोदो-गोदाय बे बैसोयाव गामि खाथिनि दखानफोराव थांनानै साना भाजा, बुद गोरान, बादाम एवनाय बायदि जामुंफोर जानानै समफोरखौ बारहोनाय नुनो मोनबोदोंमोन। नाथाय दा बिदि बैसोनि जाखांफुनाय लाइमोन लोगोसे उन्दै बैसोनि गथ’फोरा गामिनि एबा खाथिनि दखानफोराव थांनानै कमला पसन्द, शिखर जानायजों लोगोसे सिगरेट सोबनायसो नुनो मोननाय जायो। मिथिनाय बादिब्ला खायसे लाइमोनफोरा ओंखामखौनो बारा जाया। नाथाय केपि एबा कमला पसन्द पेकेटसे मोनबानो जायो। बे केपि पाकेटसेनि थाखायनो माखासे सुबुंफोरा ओंखाम जानांगौखौनो बावगारो।